SEITSMENDA KOOSSEISU

**MÄÄRUS**

### Haapsalu, 31. jaanuar 2014 nr

Eelnõu

Haapsalu munitsipaalharidusasutuste

personali palgakorraldus

Määrus kehtestatakse põhikooli- ja gümnaasiumiseaduse § 74 lg 2 ja § 76, koolieelse lasteasutuse seaduse § 27 lg 5, huvikooli seaduse § 21 lg 3, kohaliku omavalitsuse korralduse seaduse § 22 lg 1 p 37 ja Haapsalu põhimääruse § 12 lg 1 p 43.

**§ 1. Reguleerimisala**

Määrusega kehtestatakse Haapsalu linna munitsipaalharidusasutuste töötajate ametikohtade palgaastmed ja vastavad palgamäärad (lisa 1) ning töötasustamise üldised alused.

**§ 2. Haridusasutuste personali koosseis**

Haridusasutuse personali koosseisu kinnitab haridusasutuse juht kooskõlastatult Haapsalu Linnavalitsusega igal aastal hiljemalt 01. maiks.

**§ 3. Haridusasutuste personali palgaastmed**

1. Haridusasutuse juhi palgaaste vastavalt asutusele on vähemalt järgmine:

|  |  |
| --- | --- |
| Haapsalu Kunstikoolis, Läänemaa Spordikoolis, Haapsalu Noorte Huvikeskuses | 18 |
| Haapsalu koolieelsetes lasteasutustes | 19 |
| Haapsalu Muusikakoolis | 20 |
| Haapsalu Täiskasvanute Gümnaasiumis | 23 |
| Haapsalu Linna Algkoolis, Haapsalu Nikolai Koolis | 24 |
| Haapsalu Põhikoolis | 26 |

1. **Huvikoolide ja koolieelsete lasteasutuste** **õpetajate palgaastmed**

1) koolieelsete lasteasutuste õpetajate palgaastmed vastavalt omistatud ametijärkudele on vähemalt järgmised:

|  |  |
| --- | --- |
| Noorempedagoog | 11 |
| Pedagoog | 12 |
| Vanempedagoog | 13 |
| Pedagoog-metoodik | 15 |

2) huvikoolide kõrgharidusega õpetaja palgaaste on vähemalt (12) ja keskeriharidusega õpetaja palgaaste on vähemalt (10).

1. Kvalifikatsioonile mittevastava lasteaiaõpetaja ja huvikooli keskharidusega õpetaja palgaaste on vähemalt (9).
2. Huvikooli treener-pedagoogide palgaastmed vastavalt omistatud kutsetasemele on vähemalt järgmised:

|  |  |
| --- | --- |
| Abitreener tase 3 | 9 |
| Nooremtreener tase 4 | 11 |
| Treener tase 5 | 12 |
| Vanemtreener tase 6 | 13 |
| Meistertreener tase 7 | 15 |
| Eliittreener tase 8 | 16 |

1. Üldhariduskoolide kvalifikatsioonile vastavatele õpetajatele ei rakendata käesoleva määruse lisas toodud palgaastmeid ja -määrasid, vaid Vabariigi Valitsuse määrusega kehtestatud palga alammäärasid ( PGS § 76)..
2. Haridusasutuse muu pedagoogilise ja õppetööd toetava personali palgaastmed on vähemalt järgmised:

|  |  |
| --- | --- |
| remonditööline,  aednik,  koristaja,  pesulaohoidja,  valvur,  abitööline,  majahoidja,  näitusevalvur,  laborant,  riidehoidja,  kassapidaja,  sekretär,  isiklik abistaja/tugiisik,  abikokk,  saaliteenindaja- abitööline. | 4 |
| filmistuudio administraator häälestaja, õpetaja abi,  kokk lasteaias,  muusikariistade häälestaja,  majandusjuhataja huvikoolis,  raamatukoguhoidja | 7 |
| juhiabi | 8 |
| abiõpetaja,  huvijuht,  õpiabi õpetaja,  noortejuht,  ringijuht,  klaverisaatja,  koorijuht | 9 |
| pikapäevarühma õpetaja  infotehnoloog  e-kooli administraator  õppealajuhataja huvikoolis  relvameister | 10 |
| kokk koolis  vanemkokk (HLA s) | 11 |
| direktori asetäitja majandusalal, tervishoiutöötaja  majandusjuhataja lasteaias | 12 |
| logopeed,  sotsiaalpedagoog,  sotsiaaltöötaja  eripedagoog | 13 |
| õppealajuhataja lasteaias  vanemkokk (HPK s) | 14 |
| toitlustusjuht | 23 |

1. Haridusasutuse personalile määrab palgaastmed ja neile vastavad palgamäärad lähtudes käesolevast määrusest ja haridusasutusele kinnitatud aastaelarves töötasudeks ettenähtud summadest haridusasutuse direktor.

**§ 4. Lisatasud, ühekordsed toetused, preemiad ja nende määramine**

1. Haridusasutuse juht võib õpetaja kvalifikatsiooni säilitamiseks tegeleda vahetu õppetööga andes kuni kuus õppetundi nädalas, välja arvatud koolivaheajad. Õppetundide eest tasutakse vastavalt õpetaja alampalgamäärale.
2. Asendustundide andmine arvatakse juhi ametikoha nädala tööaja hulka ja eraldi tasustamisele ei kuulu.
3. Haridusasutuse juhil on õigus määrata personalile aastaeelarves töötasudeks ettenähtud summa piires lisatasusid täiendavate tööülesannete täitmise ja nõutavast tulemuslikuma töö eest ning ühekordseid toetusi ja preemiaid vastavalt kollektiivlepingus või haridusasutuses kehtestatud lisatasude maksmise korrale.
4. Haridusasutuse juhtide tunnustamiseks on linnapeal õigus haridusosakonna ettepanekul oma käskkirjaga määrata ühekordseid toetusi ja preemiaid.

### § 5. Palgafondi kujunemine

Haridusasutuse palgafondi kujunemisel võetakse aluseks haridusasutuse kinnitatud koosseis, käesolev määrus, ning Vabariigi Valitsuse määrusega valla- ja linnaeelaarvete toetusfondi hariduskuludeks eraldatud vahendid.

### § 6. Rakendussätted

1. Määrus jõustub kolmandal päeval peale avaldamist Riigi Teatajas.
2. Tunnistada kehtetuks Haapsalu Linnavolikogu 22.02.2013 määrus nr 71.

Jaanus Karilaid

Volikogu esimees

Lisa 1

Kinnitatud

Haapsalu Linnavolikogu

määrusega nr

**HAAPSALU LINNA HARIDUSASUTUSTE PERSONALI PALGAMÄÄRAD**

|  |  |  |  |
| --- | --- | --- | --- |
| Aste | 2013 € | 2014 € |  |
| **1** | 320 | 355 | 10,9% |
| **2** | 320 | 355 | 10,9% |
| **3** | 320 | 355 | 10,9% |
| **4** | 320 | 355 | 10,9% |
| **5** | 339 | 363 | 7,1% |
| **6** | 365 | 391 | 7,1% |
| **7** | 392 | 420 | 7,1% |
| **8** | 421 | 451 | 7,1% |
| **9** | 453 | 485 | 7,1% |
| **10** | 487 | 521 | 7,0% |
| **11** | 522 | 559 | 7,1% |
| **12** | 562 | 602 | 7,1% |
| **13** | 604 | 647 | 7,1% |
| **14** | 649 | 695 | 7,1% |
| **15** | 698 | 747 | 7,0% |
| **16** | 752 | 805 | 7,0% |
| **17** | 808 | 865 | 7,1% |
| **18** | 868 | 929 | 7,0% |
| **19** | 931 | 996 | 7,0% |
| **20** | 1002 | 1072 | 7,0% |
| **21** | 1075 | 1150 | 7,0% |
| **22** | 1157 | 1238 | 7,0% |
| **23** | 1245 | 1332 | 7,0% |
| **24** | 1337 | 1431 | 7,0% |
| **25** | 1434 | 1534 | 7,0% |
| **26** | 1543 | 1651 | 7,0% |
| **27** | 1661 | 1777 | 7,0% |
| **28** | 1783 | 1908 | 7,0% |
| **29** | 1917 | 2051 | 7,0% |
| **30** | 2062 | 2206 | 7,0% |

SELETUSKIRI

Eelnõule „Haapsalu munitsipaalharidusasutuste personali palgakorraldus“

Eelnõuga muudetakse seni kehtinud korda alljärgnevalt:

1. Muudetud on preambulat seoses põhikooli- ja gümnaasiumiseaduse muutumisega.
2. Muudetud on § 3, seoses toimunud koolireformiga. Tegevuse lõpetas Haapsalu Wiedemanni Gümnaasium ja Haapsalu Gümnaasium jätkab Haapsalu Põhikoolina.
3. Muutunud on palgaastmetele vastavad palgamäärad. Lisa 1
4. Muudetud on § 3 lõiget 3:
5. korrastatud on töötajate ametikohtade nimetused, lisatud ametikohad, mida senises määruses ei olnud, kuid on kinnitatud koosseisudes ja leidnud rakendust haridusasutustes: abikokk, saaliteenindaja-abitööline, häälestaja, õpiabi õpetaja (varasem parandusõppe õpetaja), koorijuht, pikapäevarühma õpetaja (varasemalt pikapäeva kasvataja), infotehnoloog (varasem infotehnoloogia hooldemeister), e-kooli administraator, relvameister, kokk koolis, vanemkokk (HLAs ja HPKs), sotsiaaltöötaja (varasemalt olid linnavalitsuse koosseisus), eripedagoog, toitlustusjuht (lisandus koos üldhariduskoolide toitlustamisega);
6. ametikohtade loetelust on välja jäetud: kütja, internaadi kasvataja, toimetuleku õpetaja, söökla juhataja, õppemeister, arendusjuht;
7. lasteaias töötavate õpetaja abide palga astet on tõstetud 4-lt 7-le. Neljas palgaaste on riiklikult kehtestatud miinimumpalgamäär. Õpetaja abide töö on otseselt seotud väikeste laste eest hoolitsemisega, mis tänases lasteaia töökorralduses ei ole enam pelgalt koristaja - söögitädi töö, vaid ka õpetaja abistamine erinevate õppe- ja kasvatustöö tegevuste läbiviimisel;
8. lasteaias töötavate kokkade palgaastet on tõstetud 5-lt 7-le. Sügisest 2014 hakkas linn ise toitlustama üldhariduskoole. Personali komplekteerimisel tuli arvestada üldist tööjõu situatsiooni ning arvestatavat palgapoliitikat. Sellega seoses tekkis sarnast tööd tegevate inimeste palgalõhe väga suureks ühest eelarvest palka saavate töötajate vahel.
9. Muudetud on § 3 lõiget 2, seoses haridusministri 02.10.2002 määruse nr 69 „Pedagoogide atesteerimise tingimused ja kord.“ kehtetuks tunnistamisega alates 01.01. 2014 üldhariduskoolide pedagoogide suhtes. Määrus jääb reguleerima veel vaid koolieelse lasteasutuse pedagoogide atesteerimist. Huvikoolide pedagoogide kvalifikatsiooninõuded ja atesteerimist reguleeriv Haapsalu Linnavolikogu 29.05.2009 määrus nr 85 on tunnistatud kehtetuks, kuna eelnimetatud õigusaktid, mis olid määruse aluseks, on kehtetud. Seega on huvikoolide õpetajate palgaastme diferentseerimiseks haridustase.
10. § 3 lõige 3, mille järgi on keskeriharidusega kvalifikatsiooninõuetele vastava lasteaiaõpetaja palgaaste kõrgharidusega õpetaja palgaastmest kahe astme võrra madalam, muuta kehtetuks, kuna jälgides lasteaedade sisehindamise aruandeid ja lapsevanemate rahuloluküsitlusi, ei tule esile erinevust õpetajate töö kvaliteedis. Täna ei koolitata enam lasteaiaõpetajaid keskerihariduse tasemel ja varasemalt tööle asunud õpetajatel on olemas arvestatav töökogemus ning kutsekindlus. Oluline on õpetaja vastavus kvalifikatsiooninõuetele ja pedagoogiliste kompetentside olemasolu.
11. Muudetud on § 3 lõiget 4. Kvalifikatsioonile mittevastava õpetaja palgaaste on madalam kvalifikatsioonile vastava õpetaja palgaastmest ehk 9.
12. Muutunud on § 3 lõige 5 kuna EQM ehk Euroopa Kutsetasemete Süsteem läks üle viietasemelisest astmestikust kaheksatasemelisele astmestikule, muutusid varasemad astmed kehtetuteks alates 31.12.2013 ja uued hakkasid kehtima 01.01.2014.
13. Muutunud on § 3 lõige 6 kuna üldhariduskoolide pedagoogide puhul on kehtetuks tunnistatud haridusministri 02.10.2002 määruse nr 69 „Pedagoogide atesteerimise tingimused ja kord“.
14. Muuta § 4 lõikes 1 sõnastust: „Õppetundide eest tasutakse vastavalt õpetaja *ametijärgu* palgamäärale.“. Uus sõnastus: “Õppetundide eest tasutakse vastavalt õpetaja *alam*palgamäärale.“
15. Muuta kehtetuks § 5. Tarifikatsioonide esitamist ei ole tarvilik reguleerida määruse tasandil. Õpetajatele palga arvestamiseks esitab direktor raamatupidajale vajalikud andmed, mis tulenevad töölepingutes kokkulepitule.

Linnavalitsus teeb ettepaneku eelnõu määrusena vastu võtta.

Liina Põld, aselinnapea

17.01.2014